wickkiey/tamil-wikipedia-chunked huggingface dataset:
# நேர்மாற்ற வடிவவியல்

நேர்மாற்றம் என்பது யூக்ளிடிய தளத்தின் உருமாற்றங்களில் ஒரு வகையாகும். பொதுமைப்படுத்தப்பட்ட ஒரு நேர்மாற்ற உருமாற்றத்தின்கீழ், மாறாமல் இருக்கக்கூடிய வடிவங்களின் பண்புகளைக் குறித்து அலசும் வடிவவியல் பிரிவு **நேர்மாற்ற வடிவவியல்** (*inversive geometry*) என அழைக்கப்படுகிறது. இத்தகைய உருமாற்றங்கள் பொதுமைப்படுத்தப்பட்ட வட்டங்களை, பொதுமைப்படுத்தப்பட்ட வட்டங்களாக உருமாற்றுகின்றன. இங்கு, பொதுமைப்படுத்தப்பட்ட வட்டங்கள் என்பது வட்டங்கள் அல்லது கோடுகளைக் குறிக்கும் (கோடுகளை முடிவிலி ஆரங்கொண்ட வட்டங்களாகக் கொள்ளலாம்).  
நேர்மாற்றக் கருந்துருவை உயர்பரிமாண வெளிகளுக்கும் நீட்டிக்கலாம்.
# நேர்மாற்ற வடிவவியல்

### புள்ளியின் நேர்மாறு

எண்கணிதத்தில் ஒரு எண்ணின் நேமாறு அதன் தலைகீழி ஆகும். வடிவவியலில் வட்டத்தைப் பொறுத்து ஒரு புள்ளியின் நேர்மாறு என்பதும் கிட்டத்தட்ட இதைப் போன்றதொரு கருத்தாகும். ஒரு தளத்திலுள்ள வட்டம் *(Ø)* இன் மையம் *O* , ஆரம் *r* . இவ்வட்டத்தைப் பொறுத்து *P* என்ற புள்ளியின் நேர்மாறு *P* என்ற புள்ளியாகும்.  
இந்த நேர்மாறுப் புள்ளி *P* ஆனது *OP* கதிரின் மீது அமைகின்ற ஒரு புள்ளியாகவும் கீழுள்ள முடிவினை நிறைவு செய்யும் வகையிலுமாகவும் இருக்கும்.  
:<math>OP\times OP^{\prime} =r^2.</math>  
இந்த நேர்மாற்றமானது, **வட்ட நேர்மாற்றம்** அல்லது **தள நேர்மாற்றம்** எனப்படும். வட்டமையம் *O* தவிர்த்து வேறொரு புள்ளி *P* இன் வட்ட நேர்மாற்ற எதிருரு *P* எனில், *P* இன் வட்ட நேர்மாற்ற எதிருரு *P* ஆக இருக்கும். எனவே வட்ட நேர்மாற்றத்தை இருமுறை ஒரு புள்ளியில் (வட்டமையம் அல்லாத புள்ளி) பயன்படுத்தினால் இறுதியான எதிருரு அதே புள்ளியாகவே இருக்கும். அதாவது, இரு வட்ட நேர்மாற்றங்களின் தொகுப்பு ஒரு முற்றொருமை உருமாற்றமாகும்.  
நேர்மாற்ற உருமாற்றத்தை சுருள்வாக ஆக்குவதற்காக, வட்டமையமும் முடிவிலிப் புள்ளியும் (அனைத்து நேர்கோடுகளிலும் இறுதியில் அமையும் ஒரு புள்ளி) ஒன்றுக்கொன்று நேர்மாற்றத்தில் எதிருருக்களாக அமையுமாறு நேர்மாற்றத்தின் வரையறையை நீட்டித்துக் கொள்ளலாம்.  
எனவே வட்ட நேர்மாற்றத்தினால்,
- வட்டத்தினுள் அமையும் புள்ளிகளின் எதிருரு வட்டத்திற்கு வெளியிலும், வட்டத்திற்கு வெளியே அமையும் புள்ளிகளின் எதிருரு வட்டத்திற்குள்ளும்
- வட்டத்தின் மேலமையும் புள்ளிகள் மாற்றமடையாமலும்
- வட்டமையமும் முடிவிலிப் புள்ளியும் ஒன்றுக்கொன்று எதிருவாகவும் அமைகின்றன.  
வட்டமையத்திற்கு அருகாமையிலுள்ள புள்ளிகளின் எதிருருக்கள் வட்டமையத்திலிருந்து தொலைவிலும், வட்டமையத்திலிருந்து தொலைவிலமையும் புள்ளிகளின் எதிருருக்கள் வட்டமையத்திற்கு அருகாமையிலும் அமைகின்றன.
# நேர்மாற்ற வடிவவியல்

## பண்புகள்

ஒரு கணத்திலுள்ள எல்லாப் புள்ளிகளின் வட்ட நேர்மாற்ற எதிருருப் புள்ளிகள் எல்லாம் மற்றொரு கணமாக அமைகின்றன.  
வட்ட நேர்மாற்றத்தைப் பயனுள்ளதாக்கும் சில பண்புகள் கீழே தரப்பட்டுள்ளன:
- குறிப்பீட்டு வட்டத்தின் மையம் *O* வழிச் செல்லும் ஒரு வட்டத்தின் வட்ட நேர்மாற்ற எதிருருவானது, *O* வழிச் செல்லாத, ஆனால் *O* இல் நேர்மாற்றத்துக்குட்படும் வட்டத்திற்கு வரையப்படும் தொடுகோட்டிற்கு இணையான கோடாக இருக்கும். மற்றும் இக்கூற்றின் எதிர்மாறுநிலையும் (vice versa) உண்மையாகும். (ஆனால் புள்ளிவாரியான நிலைப்பு இராது).
- குறிப்பீட்டு வட்டத்தின் மையம் *O* வழிச் செல்லாத ஒரு வட்டத்தின் வட்ட நேர்மாற்ற எதிருருவானது, *O* வழிச் செல்லாத மற்றொரு வட்டமாகும். குறிப்பீட்டு வட்டமும் நேர்மாற்றமடையும் வட்டமும் வெட்டிக்கொள்ளும் இரண்டு புள்ளிகளும் நேர்மாற்றத்தில் நிலைப்பானவை. எனவே எதிருரு வட்டமானது இவ்விரு புள்ளிகளின் வழிச்செல்லும் வட்டமாக அமைகிறது. ஒரு வட்டமானது (அல்லது கோடு) குறிப்பீட்டு வட்டத்திற்கு, அவையிரண்டும் வெட்டும் புள்ளிகளில் செங்குத்தானதாக ‘இருந்தால், இருந்தால் மட்டுமே’ நேர்மாற்றத்தின்கீழ் நிலைப்பானதாக இருக்கும்.
# நேர்மாற்ற வடிவவியல்

## பண்புகள்

### முப்பரிமாணத்தில் நேர்மாற்றம்

இருபாரிமாணத்தின் வட்ட நேர்மாற்றத்தை முப்பரிமாணங்களில் கோள நேர்மாற்றமாக பொதுமைப்படுத்தலாம்.  
முப்பரிமாணத்தில், *O* -மையமும்; *R* அலகு ஆரமும் கொண்ட கோளத்தைப் பொறுத்து புள்ளி *P* இன் நேர்மாற்ற எதிருரு *P* பின்வருமாறு அமையும்:
:<math> \scriptstyle OP \times OP^{\prime} =R^2</math>  
மேலும் *P* , *P* ' இரண்டும் *O* லிருந்து தொடங்கும் கதிரில் அமையும்.  
முப்பரிமாணக் கோள நேர்மாற்றத்தில்:
- குறிப்பீட்டுக் கோளத்தின் மையத்தின் வழிச்செல்லாத கோளங்கள் எல்லாம் கோளங்களாக நேர்மாற்றமடைகின்றன.
- குறிப்பீட்டுக் கோளத்தின் மையத்தின் வழிச்செல்லும் கோளங்கள் எல்லாம் தளங்களாக நேர்மாற்றமடைகின்றன.
- குறிப்பீட்டுக் கோளத்தின் மையத்தின் வழிச்செல்லாத தளமானது குறிப்பீட்டுக் கோளமையத்தைத் அதன் மையத்தில் தொடுகின்ற கோளமாக நேர்மாற்றமடைகிறது.
- கோளத்தை ஒரு தளத்தால் வெட்டுமுகமாகக் கிடைக்கும் வட்டமானது
- அவ்வட்டம் குறிப்பீட்டுக் கோளமையத்தின் வழிச்செல்லாவிடில் பிறிதொரு வட்டமாக நேர்மாற்றமடைகிறது.
- அவ்வட்டம் குறிப்பீட்டுக் கோளமையத்தின் வழிச்சென்றால் ஒரு கோடாக நேர்மாற்றமடைகிறது.
- இந்த வெட்டுத்தளம் கோளமையத்தின் வழிச்சென்றால் நேர்மாற்றம் இருபரிமாணத்திற்கானதாகிவிடும்.
- இந்த வெட்டுத்தளம் கோளமையத்தின் வழிச்செல்லாவ்டில் நேர்மாற்றம் முப்பரிமாணத்திலேயே அமையும்.
# சிட்டி யூனியன் வங்கி

**சிட்டி யூனியன் வங்கி** (*City Union Bank*) இந்தியாவில் செயற்பட்டுவரும் தனியார் துறை வைப்பகம் ஆகும். **கும்பகோணம் வங்கி வரையறுக்கப்பட்டது**, என்று ஆரம்பத்தில் அழைக்கப்பட்ட இவ்வங்கி 1904 அக்டோபர் 31 அன்று தொடங்கப்பட்டது. இது தமிழ்நாட்டின் தஞ்சாவூர் மாவட்டத்தில் ஒரு வட்டார வைப்பகமாகத் தொடங்கப்பட்டது. இவ்வங்கி தற்போது இந்தியா முழுவதும் கணிணிமயமாக்கப்பட்ட 426 கிளைகளுடன் செயற்பட்டு வருகிறது.  
2006 திசம்பர் மாதத்தில் இதன் 10 விழுக்காட்டினை லார்சன் அன்ட் டூப்ரோ நிறுவனம் வாங்கியது.
# விரஜபூமி

**<div1" cellpadding="0">
]]</div>**  
| **அமைவிடம்** | உத்தரப் பிரதேசம் |
| --- | --- |
| மொழி | விரஜ மொழி |
| **வரலாற்று நகரங்கள்** | மதுரா, பிருந்தாவனம், பர்சானா, நந்தகோன், ஆக்ரா, இட்டாவா, மெயின்புரி, பெரொசாபாத், ஏட்டா, பரத்பூர் |  
**விரஜபூமி** (Braj) (இந்தி/பிராஜ்: ब्रज) (*Brij* or *Brajbhoomi*), துவாரகை நகரத்தை உருவாக்கும் முன், ஸ்ரீகிருஷ்ணர் யாதவர்களுடன் பிறந்து வாழ்ந்த பகுதிகளான (இந்தியாவின் தற்கால உத்தரப் பிரதேசம் மாநிலப் பகுதிகள்) மதுரா, பிருந்தாவனம், கோகுலம், ஆயர்பாடி, பர்சானா, நந்தகோன், ஆக்ரா, இட்டாவா, மெயின்புரி, பெரொசாபாத், ஏட்டா, ராஜஸ்தான் மாநிலத்தின் பரத்பூர், காஸ்கஞ்ச், தோல்பூர் ஆகிய பகுதிகளைக் கொண்டதாகும். விரஜ பூமியில் மக்கள் பேசிய மொழி *விரஜ மொழி* என்றும் அழைக்கப்படுகிறது.
பிராச் மொழி
# விரஜபூமி

## சொற்பிறப்பியல்

*விரஜ்* எனும் சமசுகிருத சொல்லிற்கு இடையர்கள் ஆடு, மாடுகளை மேய்க்க விடும் மேய்ச்சல் நிலம் எனப்பொருள்T
# இறந்தோர் நாள்

**இறந்தோர் நாள்** (*Day of the Dead*, எசுப்பானியம்: *Día de Muertos*) மெக்சிக்கோ நாடு முழுவதும் கொண்டாடப்படும் ஒரு திருநாள். மூன்று நாட்கள் நீடிக்கும் இத்திருநாள் குறிப்பாக நடு மற்றும் தென் மெக்சிகோ பகுதிகளில் கொண்டாடப்படுகிறது. அந்நாட்டில் அரசு விடுமுறைகளான இந்நாட்களில் மக்கள் தங்கள் உறவினருடன் ஒன்று கூடி தங்கள் குடும்பங்களில் மாண்டவரை நினைவுகூருவர்.  
பதினாறாம் நூற்றாண்டில் எசுப்பானிய காலனியாக்கத்துக்கு முன்னர் இந்நாள் கோடைக்காலத்தின் துவக்கத்தில் கொண்டாடப்பட்டது. எசுப்பானியர் வருகைக்குப்பின் கத்தோலிக்கம் மெக்சிக்கோவில் பரவியது. அதன் பின் இந்நாள் அக்டோபர் 31, நவம்பர் 1, மற்றும் நவம்பர் 2 ஆம் நாட்களில் கொண்டாடப்படலாயிற்று. இந்நாளில் இறந்தோருக்கெனத் தனியாக பூசை மேடைகள் கட்டி அவற்றில் சர்க்கரையால் ஆன மண்டையோடுகள், மரிகோல்ட் மலர்கள், இறந்தவர்களுக்குப் பிடித்த உணவுகள், பானங்கள் ஆகியவற்றைப் படைப்பது மரபு. இப்படையல்களை எடுத்துக் கொண்டு இறந்தவர்களின் கல்லறைக்கும் மக்கள் செல்வர். இறந்தவர்கள் பயன்படுத்திய பொருட்களையும் கல்லறைகளில் விட்டுச் செல்வர்.
# டஷி நுங்ஷி மாலிக்

**டஷி மற்றும் நுங்ஷி மாலிக்** (Tashi and Nungshi Malik) ஆகியோர் உலகின் ஏழு கொடுமுடிகளில் ஏறி சாதனை புரிந்த முதலாவது இரட்டையர், சகோதரர்கள் என்ற சாதனையைப் படைத்த இந்தியப் பெண்கள் ஆவர். இவர்கள் அரியானா மாநிலத்தை சார்ந்தவர்கள். இச்சாதனைகளுக்காக *சாகசக்காரர்களுக்கான கிராண்ட்ஸ்லாம்* என்கிற விருதினை வென்றுள்ளனர். கின்னஸ் உலக சாதனைகள் 60-வது பதிப்பில் *டஷி - நுங்ஷி மாலிக்* சகோதரிகளின் சாதனை இடம் பெற்றுள்ளது.
# டஷி நுங்ஷி மாலிக்

## வாழ்க்கையும் பணியும்

வின் மெக்கின்லி மலையின் உச்சியில் டஷியும், நுங்ஷியும்]]
அரியானா மாநிலத்தில் அன்வாலி என்ற கிராமத்தில் இளைப்பாறிய இந்திய இராணுவ அதிகாரி கேணல் விரேந்திர சிங் மாலிக் என்பவருக்கு பிறந்த மாலிக் இரட்டையர் உத்தராஞ்சல் மாநிலம், தேராதூன் நகரில் வாழ்ந்து வருகின்றனர்.
# டஷி நுங்ஷி மாலிக்

## தொட்ட சிகரங்கள்

1. ஆப்பிரிக்கா கண்டத்தின் கிளிமஞ்சாரோ சிகரம்.
1. ஐரோப்பா கண்டத்தின் எல்ப்ரஸ் சிகரம்.
1. தென் அமெரிக்கா கண்டத்தின் அக்கோன்காகுவா சிகரம்
1. ஓசியானியாவின் கார்ஸ்டென்சஸ் மலைச்சிகரம்
1. வட அமெரிக்கா கண்டத்தின் மெக்கின்லே சிகரம்
1. அண்டார்டிகா கண்டத்தின் வின்சன் மாசிப் மலைச்சிகரம்.
1. ஆசியா கண்டத்தின் எவரெஸ்ட் சிகரம்
# டஷி நுங்ஷி மாலிக்

## இதனையும் காண்க

- மல்லி மஸ்தான் பாபு
- குலாம் ரசூல் கல்வான்
- மாலவத் பூர்ணா
- டஷி நுங்ஷி மாலிக்
# தாலியம்(I) ஆக்சைடு

**தாலியம்(I) ஆக்சைடு** (*Thallium(I) oxide*) என்பது தாலியம் மற்றும் ஆக்சிசன் இணைந்து உருவாகும் ஒரு கனிமச் சேர்மமாகும். இதனுடைய மூலக்கூற்று வாய்ப்பாடு Tl<sub>2</sub>O ஆகும். இச்சேர்மத்தில் தாலியம் +1 என்ற ஆக்சிசனேற்ற நிலையில் காணப்படுகிறது. கருப்பு நிறத்தில் காணப்படும் இச்சேர்மம் நீரில் கரையும் பொழுது அடிப்படை மஞ்சள் நிறத்தில் தாலியம்(I) ஐதராக்சைடு (TlOH) கரைசலைத் தருகிறது. திண்ம தாலியம் ஐதராக்சைடு அல்லது தாலியம் கார்பனேட்டை (Tl<sub>2</sub>CO<sub>3</sub>) காற்று இல்லாமல் சூடாக்கும் போது தாலியம் ஐதராக்சைடு கரைசல் உண்டாகிறது. சிறப்பு ஒளிவிலகல் எண் கொண்ட கண்ணாடிகள் தயாரிக்க தாலியம் ஆக்சைடு உதவுகிறது. உயர்வெப்பநிலை மீக்கடத்திகளில் தாலியம் ஆக்சைடு பகுதிப்பொருளாக உள்ளது. மேலும் இது அமிலங்களுடன் வினைபுரிந்து தாலியம்(I) உப்புகளை உருவாக்குகிறது.  
Tl<sub>2</sub>O திண்ம நிலையில் எதிர் காட்மியம் அயோடைடு கட்டமைப்பை ஏற்கிறது. இவ்வழியில், Tl(I) மையங்கள் பட்டைக்கூம்பு வடிவிலும் ஆக்சைடு மையங்கள் எண்முக மூலக்கூறு வடிவத்திலும் காணப்படுகின்றன.  
மற்ற தாலியம் சேர்மங்களைப் போலவே தாலியம்(I) ஆக்சைடும் அதிக நச்சுத்தன்மை மிக்க சேர்மமாகும்.
# தாலியம் அசைடு

**தாலியம் அசைடு** (Thallium azide) என்பது தாலியம் மற்றும் நைட்ரசன் ஆகியவை இணைந்து உருவாகும் ஒரு கனிமச் சேர்மமாகும். இதனுடைய மூலக்கூற்று வாய்ப்பாடு TlN<sub>3</sub> ஆகும். இது மஞ்சள் கலந்த பழுப்பு நிற படிகங்களாகக் காணப்படுகிறது. இச்சேர்மம் தண்ணீரில் குறைந்த அளவே கரைகிறது. ஈய அசைடு போல இது காணப்பட்டாலும் உராய்வு மற்றும் அதிர்ச்சி ஆகியவற்றால் இது பாதிக்கப்படுவதில்லை. தீப்பொறி அல்லது சுவாலையால் தூண்டி இதை எளிதாக வெடிக்கச் செய்யவியலும். அலோக கொள்கலன்களில் உலர்ந்த நிலையில் இதைப் பத்திரமாக பாதுகாக்க முடியும்.
# தாலியம் அசைடு

## தயாரிப்பு

தாலியம்(I)சல்பேட்டை தண்ணீரில் கரைத்து அதனுடன் சோடியம் அசைடு கரைசலைச் சேர்த்தால் தாலியம் அசைடு வீழ்படிவாகிக் கிடைக்கிறது. குளிரூட்டியில் உறைய வைப்பதன் மூலமாக இதன் உற்பத்தியை மேலும் அதிகரிக்கவும் முடியும்.
# தாலியம் அசைடு

## பாதுகாப்பு நடவடிக்கை

தாலியம் சேர்மங்கள் அனைத்தும் நச்சுத்தன்மை உள்ளவையாகும். எனவே அவற்றை எச்சரிக்கையுடன் கையாள வேண்டும். தாலியம் துகள், அல்லது ஆவியை சுவாசிப்பதை தவிர்க்க வேண்டும்.
# தாலியம்(III) நைட்ரேட்டு

**தாலியம்(III) நைட்ரேட்டு** *(Thallium(III) nitrate)* என்பது தாலியம், நைட்ரசன் மற்றும் ஆக்சிசன் ஆகியவை இணைந்து உருவாகும் ஒரு கனிமச் சேர்மமாகும். இதனுடைய மூலக்கூற்று வாய்ப்பாடு Tl(NO<sub>3</sub>)<sub>3</sub>.ஆகும் . இது **தாலிக் நைட்ரேட்டு** என்றும் அழைக்கப்படுகிறது. நிறமற்ற இச்சேர்மம உயர்நச்சுத் தன்மை வாய்ந்த ஒரு திண்மம் ஆகும். பொதுவாக இது மூவைதரேட்டாகவே காணப்படும். இதனுடைய பகுதிப்பொருட்களான தாலியம் அயனி மற்றும் நைட்ரேட்டு அயனி இரண்டும் வலுவான ஆக்சிசனேற்றிகளாகும். தோலின் மீது பட்டால் மிகவும் அதிகமான பாதிப்பை உண்டாக்கும் தன்மை கொண்டதாக உள்ளது. தாலிக் நைட்ரேட்டு சிதைவடையும்போது நைட்ரசனின் ஆக்சைடுகளைத் தருகிறது. தண்ணீருடன் சேரும் பொழுது இச்சேர்மம் சிதைவடைகிறது. வலிமையான ஒடுக்கிகளுடன் இது முரண்பாடுகளைக் கொண்டுள்ளது. மெத்தாக்சில் பீனாலை குயினோன் அசிட்டால்களாகவும், ஆல்க்கீன்களை அசிட்டால்களாகவும், வளைய ஆல்கீன்களை வளையம் சுருங்கிய ஆல்டிகைடுகளாகவும் மாற்றுகிறது.
# நூல் மாண்பு

**நூல் மாண்பு** என்று நூலின் சிறப்பை விளக்க நூலை உவமையாக்கி நன்னூல் விளக்குகிறது.  
மரவேலை செய்யும் தச்சர் மரத்தின் கோணலைத் தீர்க்க சாயத்தில் தோய்த்த நூல் கயிற்றைப் பயன்படுத்துவர். சாயத்தில் தோய்த்த அந்நூலை மரத்தின் இரு நுனியிலும் இருமுனைகள் பொருந்தத் தட்டிவிட்டால் சாயம் மரத்தின் மேடான பகுதிகளில் மட்டும் படியும். பள்ளமான பகுதிகளில் படியாது. கோணலை எளிமையாகச் செதுக்கி இழைத்துச் சமப்படுத்தி விடுவார்கள். இச்சாய நூல் மரத்தின் கோணலை நீக்க உதவுவது போலக் கல்விக்கு உதவும் நூலும் மக்களுடைய மனத்தின் கோணலைத் தீர்க்க உதவவேண்டும். அவ்வாறு இயற்றப்பட்ட நூலையே நூல் எனலாம்
# ராவ் சாகிப்

**ராவ் சாகிப்** அல்லது **ராய் சாகிப்** (*Rao Sahib* அல்லது *Roy Sahib*) என்ற விருது, சமுதாயப் பணியில் தலைமைப் பாங்குடன் பணியாற்றிய இந்தியர்களை கௌரவிக்கும் வகையில் பிரித்தானிய இந்தியப் பேரரசு காலத்தில் பதக்கத்துடன் வழங்கப்பட்ட விருதாகும். *சாகிப்* என்ற வடமொழி சொல்லிற்கு *தலைவர்* என்று பொருள்.
உருவத்துடன் கூடிய *ராவ் சாகிப் விருது*]]
*ராய் சாகிப்* என்ற விருது வடஇந்தியர்களுக்கும், *ராவ் சாகிப்* என்ற விருது தென்னிந்தியர்களுக்கும் வழங்கப்பட்டது.  
இந்திய விடுதலைக்குப் பின்னர் இது போன்ற விருதுகள் வழங்கப்படுவதை இந்திய அரசு நிறுத்திவிட்டது.
# ராவ் சாகிப்

## விருது வாங்கியவர்களில் சிலர்

- ராவ் சாகிப் வை.பு. வையாபுரி அம்பலம்
- ராவ் சாகிப் சி. ஆர். கிருஷ்ணசாமி
- ராவ் சாகிப் ராமாச்சாரி கே. வி
- ராவ் சாகிப் ந. சிவராஜ்
- ராவ் சாகிப் கு. கோதண்டபாணி பிள்ளை
- ராவ் சாகிப் ஏ. ஒய். எஸ். பரிசுத்த நாடார், தஞ்சாவூர்
- ராவ் சாகிப் பெ. சி. சிதம்பர நாடார்
- ராவ் சாகிப் (1926)இரட்டைமலை சீனிவாசன்
# ராவ் சாகிப்

## இதனையும் காண்க

- தேசபந்து
- ராவ் பகதூர்
- திவான் பகதூர்
# கரூர் வைசியா வங்கி

**கரூர் வைசியா வங்கி** இந்தியாவில் செயல்பட்டுவரும் தனியார்த் துறையைச் சார்ந்த வங்கியாகும். இது தமிழகத்தின் கரூரை தலைமையிடமாகக் கொண்டு இயங்கி வருகிறது. இவ்வங்கி 1916 ஆம் ஆண்டில் எம். ஏ. வெங்கட்ராம செட்டியார் மற்றும் ஆதி கிரிஷ்ண செட்டியார் ஆகியோரால் தொடங்கப்பட்டது. இதர இந்திய தனியார் வங்கிகளைப் போலவே இவ்வங்கியும் பல்வேறு வங்கிச்சேவைகளையும் இணைய வங்கிசேவை , மற்றும் மொபைல் வங்கி சேவை உள்ளிட்ட தொழில்நுட்ப சேவைகளையும் தனது வாடிக்கையாளர்களுக்கு வழங்கி வருகிறது. 20122 மார்ச் 31 அன்றைய நிலவரப்படி இவ்வங்கிக்கு 789 வங்கி கிளைகளும், 2223 ஏடிஎம் எனப்படும் தானியங்கி பணவழங்கி மற்றும் பணம் செலுத்தும் இயந்திரங்களும் செயல்படுகின்றன. 105 ஆண்டுகளுக்கும் மேலாக லாபமீட்டி வரும் சிறந்த வங்கியாக திகழ்ந்து வருகிறது.
# தனலட்சுமி வங்கி

**தனலட்சுமி வங்கி லிமிடெட்** (, ) இந்தியாவில் செயல்பட்டுவரும் மிகப்பழமையான தனியார்த் துறை வங்கியாகும். இது இந்தியாவின் கேரள மாநிலத்தின். திரிச்சூரை தலைமையிடமாகக் கொண்டு செயல்படுகிறது.
# தனலட்சுமி வங்கி

## வரலாறு

தனலட்சுமி வங்கி லிமிடெட் இந்திய ரூபாய் 11,000 மூலதனம் மற்றும் 7 ஊழியர்களுடன் கேரளாவின் திரிச்சூரில் 1927 நவம்பர் 14 அன்று தொடங்கப்பட்டது. 1977ஆவது ஆண்டில் இது பட்டியலிடப்பட்ட வணிக வங்கியாக மாற்றம் பெற்றது. தற்போது 280 கிளைகள் மற்றும் 396 தானியங்கி பணவழங்கி எனப்படும் தாவருவிகளுடன், இந்தியாவின் கேரளா, தமிழ்நாடு, கர்நாடகா, ஆந்திரப் பிரதேசம், தெலுங்கானா, மகாராஷ்டிரா, குஜராத், தில்லி, மேற்கு வங்காளம், மத்தியப் பிரதேசம், பஞ்சாப், உத்தரப் பிரதேசம், ராஜஸ்தான், சண்டிகர், கோவா, மற்றும் ஹரியானா ஆகிய மாநிலங்களில் செயல்பட்டு வருகிறது.
# தனலட்சுமி வங்கி

## பெயர் மாற்றம்

தனலட்சுமி வங்கி, 2010 ஆகஸ்டு 10 முதல் தனது பெயரை **தன்லட்சுமி வங்கி** என மாற்றிக் கொண்டது.
# மலையின் மாண்பு

**மலையின் மாண்பு** என்று நன்னூல் மலைக்குரிய பண்புகளைக் குறிப்பிட்டு அப்பண்புகள் ஓர் ஆசிரியருக்கும் இருந்தால் தான் அவர் நல்லாசிரியர் என்ப்படுவார் என்கிறது.  
அளந்து அறிய முடியாத அளவுக்கு வடிவத்தால் விரிந்தும், எண்ணிக்கையில் அடங்காத அளவுக்குப் பொருள்களைத் தன்னகத்தே கொண்டிருப்பதும், உயர்ந்த தோற்றமும், அசைக்க முடியாத அளவுக்கு வலிமையும், மழையில்லாமல் வறண்டு நிற்கும் காலத்திலும் நீர்வளம் தரும் வள்ளற்பண்பும் மலைக்குரிய சிறப்புப் பண்புகளாகும்.  
அம்மலைக்குரிய பண்புகள் யாவும் நல்லாசிரியருக்கும் அமைந்திருக்கும் என்று நன்னூல் விளக்கம் தருகிறது. அளந்து அறிய முடியாத அளவுக்கு கல்வியில் சிறந்தும், அளந்தறிய முடியாத அளவுக்கு எண்ணிக்கை கொண்ட பல் துறை அறிவும், எவராலும் அசைத்துப்பார்க்க முடியாத அளவுக்கு ஆழ்ந்த பாடப்புலமையும், நெடுந்தொலைவிற்கு அப்பால் இருப்பவருக்கும் புகழால் உயர்ந்த தோற்றமளித்தலும், பொருள் கிடைக்காத வறண்ட காலத்திலுங்கூடத் தம்மாணவருக்குக் கல்வியை வாரிவழங்கும் வள்ளல் தன்மையும் ஓர் ஆசிரியருக்கு இருந்தால் அவர் நல்லாசிரியர் ஆவார்.
# கழற்குடத்தின் இயல்பு

**கழற்குடத்தின் இயல்பு** என்பது கற்பித்தல் செய்யும் ஆசிரியனுக்குக் கழற்பெய் குடத்தின் இயல்பு இருக்கக்கூடாது என்பதைக் கூறும் நன்னூல் விளக்கமாகும்.  
வழவழப்பான கழற்சிக்காய்கள் குடத்திற்குள் இடப்பட்டதும் முன்னும் பின்னுமாக அவை குடத்திற்குள் நிரம்பிவிடும். பின்னர் அவை குடத்திற்குள் இருந்து வெளிப்படும் போது ஒரு வரிசை முறையின்றி முன்னால் இட்டது பின்னாலும் பின்னால் இட்டது முன்னாலும் என மாறிமாறி வெளிப்படும். இதுவே கழற்பெய் குடத்தின் இயல்பு ஆகும்.  
அதுபோல, ஆசிரியராகத் தகாதவர் தாம் கற்றுக்கொண்ட முறைப்படியன்றி முன்னால் கூறவேண்டியதைப் பின்னரும் பின்னர் கூறவேண்டியதை முன்னருமாக முறைமாறி மாணாக்கருக்குக் கற்பிக்கும் இயல்புடையவராய் இருப்பார். இங்ஙனம் கல்வி கற்பிப்பது முறையன்று. அவ்வாறு கற்பிக்கப்பட்டால் மாணவர் தெளிவற்றுக் காணப்படுவர்.எனவே கழற்பெய் குடத்தைப் போன்று இருப்பவர் நல்லாசிரியர் ஆகார்.
# நல்ராலப்பள்ளி

**நல்ராலப்பள்ளி** (Nallarallapalli) என்பது சூளகிரிவட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# நல்ராலப்பள்ளி

## பெயர்

நல்ராலப்பள்ளியில் தெலுங்கு, கன்னடம், தமிழ் ஆகிய மொழிகள் பேசப்படுகின்றன. இவ்வூரை உள்ளூர் தமிழர்கள் கரிகல்பட்டி அல்லது கரிகால்பட்டி என்றும் குறிப்பிடுகின்றனர். கரிகல்பட்டி, என்ற தமிழ்பெயரும் நல்ராலப்பள்ளி என்ற தெலுங்குப் பெயரும் ஒரே பொருளுடையவை ஆகும்..
# நல்ராலப்பள்ளி

## அமைவிடம்

இவ்வூருக்கு இராயக்கோட்டையில் இருந்து கெலமங்கலம் செல்லும் சாலையில் உள்ளது, இராயக்கோட்டையில் இருந்து ஒசூர் செல்லும் சாலையில் இவ்வூருக்கு ஒரு பிரிவுச்சாலை உள்ளது.
# நல்ராலப்பள்ளி

## தொடர்வண்டி நிலையம்

அருகில் உள்ள தொடர் வண்டி நிலையங்கள் நாகமங்கலம், இராயக்கோட்டை, கெலமங்கலம் ஆகும். இந்த நிலையங்களில் சேலம்த்தில் இருந்து செல்லும் பயணிகள் (பாசஞ்சர்) வண்டி நின்று செல்கிறது.
# தாலியம்(I) தெல்லூரைடு

**தாலியம்(I) தெல்லூரைடு** *(Thallium(I) telluride)* என்பது தாலியம் மற்றும் தெலூரியம் இணைந்து உருவாகும் ஒரு வேதிச் சேர்மமாகும்.. இதனுடைய மூலக்கூற்று வாய்ப்பாடு Tl<sub>2</sub>Te ஆகும். இதனுடைய கட்டமைப்பு Tl<sub>5</sub>Te<sub>3</sub> சேர்மத்தின் அமைப்புடன் தொடர்பு கொண்டதாக அமைந்துள்ளது. தாலியம்(I)டெல்லூரைடின் பண்புகளை சரியாக வரையறுக்க இயலவில்லை. இதனுடைய இருப்பும்கூட சமீபத்தில்தான் வெப்ப அளவியல் பிரித்தறி அலகிடல் முடிவுகள் வழியாக உறுதிப்படுத்தப்பட்டுள்ளது.
# இரவிக்கை

**இரவிக்கை** (*Blouse*) என்பது பெண்களின் தளர்வான மேலாடையாகும். பாரம்பரியமாக பெண்கள் அணியும் ஒன்றாகவே இரவிக்கை உள்ளது. இரவிக்கை என்ற பதம் தெலுங்கிலிருந்து தமிழுக்கு வந்தது.
# இரவிக்கை

## இந்தியாவில்

பெண்கள் சேலைக்கட்டும் போது மார்ப்புக்கச்சைக்கும் சேலைக்கும் இடையில் இரவிக்கை அணிகின்றனர்.
# இரவிக்கை

## வகைகள்

பல்வேறு வகையான இரவிக்கைகள் இன்று பயன்படுத்தப்படுகின்றன. சேலையின் கீழ் அணியும் இரவிக்கையானது இடுப்புவரை நீளமும், கையில் முழங்கைக்கு சற்று மேல் வரையிலும் உள்ள கையுள்ள இரவிக்கைகள் பொதுவாக பயன்படுத்துகின்றனர். கையில்லா இரவிக்கைகளை பயன்படுத்துவோரும் உள்ளனர்.
# கோபுரங்கள் சாய்வதில்லை (திரைப்படம்)

**கோபுரங்கள் சாய்வதில்லை** (*Gopurangal Saivathillai*) என்பது மணிவண்ணன் இயக்கத்தில் 1982ஆவது ஆண்டில் வெளியான ஒரு தமிழ்த் திரைப்படமாகும். இப்படத்தில் மோகன், சுகாசினி, ராதா மற்றும் எஸ். வி. சேகர் ஆகியோர் முக்கிய கதாபாத்திரங்களில் நடித்திருந்தனர். இளையராஜா இசையமைத்த இத்திரைப்படம் 1982 அக்டோபர் 15 அன்று வெளியானது.
# கோபுரங்கள் சாய்வதில்லை (திரைப்படம்)

## நடிகர்கள்

- மோகன் - முரளி
- சுகாசினி - அருக்காணி
- ராதா - ஜூலி
- எஸ். வி. சேகர் - ஸ்டான்லி (ஜூலியின் சகோதரர்)
- வினு சக்ரவர்த்தி - பூதலிங்கம்
- டி. கே. எஸ். சந்திரன்
- சுந்தர்
- மனோபாலா
- கமலா காமேஷ்
- நளினி
- என். மோகன்
- வெள்ளை சுப்பையா
- செந்தில்
- லூஸ் மோகன்
- ஹசா சாரீப்
- சபிதா ஆனந்த்
# கோபுரங்கள் சாய்வதில்லை (திரைப்படம்)

## பாடல்கள்

இத்திரைப்படம் இளையராஜாவின் இசையமைப்பில் வெளியான திரைப்படமாகும்.  
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:நொ)** |  |
| --- | --- | --- | --- | --- | --- |
| 1 | "என் புருசந்தான்" | எஸ். பி. சைலஜா, பி. எஸ். சசிரேகா | முத்துலிங்கம் | 04:05 |  |
| 2 | "ஊரெங்கும்" | இளையராஜா | கங்கை அமரன் | 03:58 |  |
| 3 | "பூ வாடைக்காற்று" | இளையராஜா, எஸ். ஜானகி, கிருஷ்ணசந்தர் | வைரமுத்து | 03:57 |  |
| 4 | "புடிச்சாலும் புடிச்சன்" | கிருஷ்ணசந்தர் | அவினாசி மணி | 04:14 |  |
| 5 | "வாடி சமஞ்ச" | பி. சுசீலா | வாலி | 04:08 | } |
# கஞ்சா சாகிப் கல்லறை

**கஞ்சா சாகிப் கல்லறை** என்பது வேலூர் மாவட்டத்தில், சோளிங்கர் என்னும் ஊரில், கிழக்கிந்தியக் கம்பனியர்களுக்கும் ஹைதர் அலி தலைமையிலான மைசூர் படையினருக்கும் இடையே கி.பி 1781-ஆம் ஆண்டு நடைபெற்ற போரில் இறந்த மைசூர் சிப்பாய்களின் நினைவாக எழுப்பப்பட்ட கல்லறையாகும்.  
ஆங்கிலம் மற்றும் உருது மொழிகளில் பொறிக்கப்பட்டுள்ள கல்வெட்டுகள் கல்லறை எழுப்பப்பட்ட விவரத்தை குறிக்கின்றன.
# கஞ்சா சாகிப் கல்லறை

## ஆதாரம்

- தமிழ்நாடு அரசு தொல்லியல் துறை-நினைவுச் சின்னங்கள்-கல்லறைகள்
- List of Protected Monuments-Tamil Nadu
# இந்திய சுவடிகள் இயக்கம்

**தேசிய சுவடிகள் இயக்கம்** (National Mission for Manuscripts (NAMAMI)) என்பது இந்தியாவில் உள்ள சுவடிகளை கண்டுபிடித்து, பட்டியலிட்டு, பேணி, மக்களிடம் கொண்டு செல்லவென அமைக்கப்பட்ட இந்திய அரசின் ஒரு தன்னாட்சி அமைப்பு ஆகும். இது இந்திய பண்பாட்டுத் துறைக்கு கீழ் வருகிறது. இந்த இயக்கம் 2003 ஆம் ஆண்டு தொடங்கப்பட்டது. Indira Gandhi National Centre for the Arts (IGNCA) இதன் ஒருங்கிணைப்பு முகாமையாகச் செயற்படுகிறது. பயிலரங்குகளை ஒழுங்குசெய்தல், சுவடித் தரவுத்தளங்களை உருவாக்கல், எண்ணிமப்படுத்தல் ஆகியன் இந்தன் செயற்பாடுகளின் உள்ளடங்குகின்றன.
# தாலியம்(III) ஆக்சைடு

**தாலியம்(III) ஆக்சைடு** (Thallium(III) oxide ) என்பது Tl<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். இதைத் தாலியம் மூவாக்சைடு என்றும் தாலியம் செஸ்கியூவாக்சைடு என்றும் அழைக்கிறார்கள். இயற்கையில் இது அவிசெனைட் என்ற கனிமமாக காணப்படுகிறது. பிக்சுபைட் கனிமத்தின் கட்டமைப்பைக் கொண்ட Mn<sub>2</sub>O<sub>3</sub> இன் கட்டமைப்பை இது பெற்றுள்ளது. உலோகத்தன்மையும் அதிகக் கடத்துத் திறனும் கொண்ட தாலியம்(III) ஆக்சைடு வலுவிழந்த n-வகைக் குறைகடத்தியாகும். இக்குறைகடத்தி சூரியமின்கலன்களில் உள்ளாற்றலுக்கு பயன்படுகிறது. கரிம உலோக ஆவிநிலைப் புறவளர்ச்சி முறையில் Tl<sub>2</sub>O<sub>3</sub> தயாரிக்கும் முறை அறியப்பட்டுள்ளது. நடைமுறையில் எதற்காகப் பயன்படுத்தினாலும் இச்சேர்மம் நச்சுதன்மை கொண்டது என்ற விழிப்புணர்வுடன் பயன்படுத்த வேண்டும். ஈரப்பதம், மற்றும் அமிலங்களுடன் தொடர்பு கொள்ள நேர்ந்தால் நச்சுத்தன்மையுள்ள தாலியம் சேர்மங்களே உருவாகின்றன.
# தாலியம்(III) ஆக்சைடு

## தயாரிப்பு

தாலியம், ஆக்சிசன் அல்லது ஐதரசன் பெராக்சைடுடன் சேர்ந்து வினையில் ஈடுபட்டு காரத்தன்மையுள்ள தாலியம் (I) கரைசலை உண்டாக்குகிறது. தாலியம்(III) நைட்ரேட்டு, நீர்த்த பொட்டாசியம் ஐதராக்சைடு கரைசலில் குளோரின் வாயுவால் ஆக்சிசனேற்றம் செய்யப்படுவதன் மூலமும் மாற்றுவழிமுறையில் இதைத் தயாரிக்கலாம்.
# இளமை காலங்கள்

**இளமை காலங்கள்** என்பது 1983 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். மணிவண்ணன் இயக்கிய இத்திரைப்படத்தில் மோகன், சசிகலா மற்றும் சுகுமாரி ஆகியோர் முக்கிய கதாபாத்திரங்களில் நடித்திருந்தனர்.
# இளமை காலங்கள்

## நடிகர்கள்

- மோகன்
- சசிகலா (அறிமுகம்)
- ரோகினி (அறிமுகம்)
- பாலாஜி (அறிமுகம்)
- அனுராதா
- வெண்ணிற ஆடை மூர்த்தி
- செந்தாமரை
- ஏ. ஆர். எஸ்
- செந்தில்
- சுகுமாரி
- எஸ். என். பார்வதி
- மேகலா
# இளமை காலங்கள்

## பாடல்கள்

இப்படத்திற்கு இசையமைத்தவர் இசைஞானி இளையராஜா ஆவார்.  
1. "இசைமேடையில் இந்த வேளையில்" - எஸ். ஜானகி, எஸ். பி. பாலசுப்பிரமணியம்
1. "பாட வந்ததோ கானம்" - எஸ். பி. சைலஜா, கே. ஜே. யேசுதாஸ் மற்றும் குழுவினர்
1. "படிப்புல ஜீரோ நடிப்புல ஹீரோ" - எஸ். பி. சைலஜா மற்றும் குழுவினர்
1. "ராகவனே" - எஸ். பி. சைலஜா
1. "ஈரமான ரோஜாவே" - கே. ஜே. யேசுதாஸ் மற்றும் குழுவினர்
1. "வாடா என் வீரா" - மலேசியா வாசுதேவன்
1. "யோகம் உள்ள மாமா" - மலேசியா வாசுதேவன், எஸ். பி. சைலஜா மற்றும் குழுவினர்
# மொழியியல் உருவியம்

**மொழியியல் உருவியம்** (Linguistic typology) என்பது, மொழியியலின் ஒரு துணைத்துறை ஆகும். இது மொழிகளை அவற்றின் அமைப்பு, செயற்பாடு என்பவற்றின் அடிப்படையில் ஆய்வு செய்து வகைப்படுத்துகிறது. உலக மொழிகளின் பொது இயல்புகளையும் அவற்றின் அமைப்பியல் பல்வகைமையையும் விவரித்து விளக்குவதே இத்துறையின் குறிக்கோள். இதிலும் மூன்று துணைத்துறைகள் உள்ளன. இவை பண்பிய உருவியம், அளவிய உருவியம், கோட்பாட்டு உருவியம் என்பன. பண்பிய உருவியம், ஒரே மொழியின் வெவ்வேறு வழக்குகளை அல்லது வெவ்வேறு மொழிகளை ஒப்பிட்டு ஆராய்கிறது, அளவிய உருவியம், உலக மொழிகளில் உள்ள அமைப்புக் கோலங்களின் பரம்பல் குறித்து ஆராய்கிறது, கோட்பாட்டு உருவியம் இப்பரம்பல் குறித்து விளக்குகிறது.
# மொழியியல் உருவியம்

## பண்பிய உருவியம்

பண்பிய உருவியம், மொழிகளை விவரிப்பதற்கும் ஒப்பிடுவதற்குமான ஒரு கட்டமைப்பைத் தரக்கூடிய மாதிரியொன்றை அல்லது மொழிகளிடையே வேறுபடுகின்ற குறியீட்டு முறையை உருவாக்குகிறது.
# மொழியியல் உருவியம்

## பண்பிய உருவியம்

### எழுவாய்-பயனிலை-செயப்படுபொருள் ஒழுங்கு

ஒரு தொகுதி மாதிரிகள், வாக்கியங்களில் எழுவாய், பயனிலை, செயப்படுபொருள் ஆகியவற்றின் அடிப்படை ஒழுங்கமைவை வெளிப்படுத்துகின்றன. இவை:
- எழுவாய்-பயனிலை-செயப்படுபொருள் (எ.ப.செ)
- எழுவாய்-செயப்படுபொருள்-பயனிலை (எ.செ.ப)
- பயனிலை-எழுவாய்-செயப்படுபொருள் (ப.எ.செ)
- பயனிலை-செயப்படுபொருள்-எழுவாய் (ப.செ.எ)
- செயப்படுபொருள்-எழுவாய்-பயனிலை (செ.எ.ப)
- செயப்படுபொருள்-பயனிலை-எழுவாய் (செ.ப.எ)  
சில மொழிகளில், பயனிலை ஒரு துணைவினையாகவும், எச்சமாகவும் பிரிக்கப்படு எழுவாயும் செயப்படுபொருளும் அல்லது இரண்டும் அவற்றுக்கு இடையே வைக்கப்படுகின்றன. செருமன், டச்சு, வேல்சு போன்ற மொழிகளில் இவ்வகையான அமைப்பைக் காணமுடியும். மொழியியலாளர்கள், இவ்வாறான மொழிகளை வகைப்படுத்தும்போது, பிரிவடையாத பயனிலைகளைக் கொண்ட வாக்கியங்களை அடிப்படையாகக் கொள்கின்றனர், அல்லது துணைவினையின் இடத்தைக் கருத்தில் கொள்கின்றனர். இதன்படி, செருமன் எ.ப.செ ஆகவும், வேல்சு ப.எ.செ ஆகவும் கொள்ளப்படுகின்றன.
# ஜோதி (1983 திரைப்படம்)

**ஜோதி** (*Jothi*) என்பது 1983 ஆவது ஆண்டு சனவரி மாதம் 14 ஆம் தேதி வெளியான ஒரு தமிழ்த் திரைப்படமாகும். இப்படத்தை மணிவண்ணன் இயக்கியிருந்தார். இப்படத்தில் மோகன் மற்றும் அம்பிகா ஆகியோர் முதன்மை கதாபாத்திரங்களில் நடித்திருந்தனர்.  
இசையமைப்பாளர் இளையராஜா படத்திற்கு இசையமைத்திருந்தார்.
# ஜோதி (1983 திரைப்படம்)

## நடிகர்கள்

- மோகன்
- அம்பிகா
- சில்க் ஸ்மிதா
# ஜோதி (1983 திரைப்படம்)

## தயாரிப்பு

ஜோதி திரைப்படம் மணிவண்ணன் இயக்கத் தொடங்கிய முதல் திரைப்படம் ஆகும். ஆனால் இதன் வெளியீடு தாமதமாகியதால் கோபுரங்கள் சைவதில்லை (1982) இவரை இயக்குநராக அறிமுகப்படுத்தியது.
# எழுவாய்-பயனிலை-செயப்படுபொருள்

மொழியியல் உருவியத்தில், **எழுவாய்-பயனிலை-செயப்படுபொருள்** என்பது ஒரு வகை சொற்றொடர் அமைப்பைக் குறிக்கும். இந்த சொற்றொடர் அமைப்பில் எழுவாய் முதலாவதாகவும், பயனிலை இரண்டாவதாகவும் செயப்படுபொருள் மூன்றாவதாகவும் அமையும். *முருகன் போகிறான் வீட்டுக்கு* என்ற வடிவம் இத்தகைய அமைப்பில் உள்ளது.  
பேசுகின்றவர்களின் எண்ணிக்கை அடிப்படையில் பார்க்கும்போது உலகின் மிகப் பொதுவாகக் காணப்படுவது எ.ப.செ ஒழுங்கே. அதேவேளை அறியப்பட்ட மொழிகளுள் இரண்டாவது அதிகமான மொழிகளில் பயன்படுவதும் இந்த ஒழுங்கே. எ.ப.செவும், எ.செ.பவும் சேர்ந்து உலகின் 75% மொழிகளை உள்ளடக்குகின்றன. எ.ப.செ ஒழுங்கே கிரியோல் மொழிகளில் பொதுவாகக் காணப்படுகிறது. இது, மனித உளவியலுக்கு முதன் முதலில் வெளிப்படையாகத் தெரிவது எ.ப.செ ஒழுங்காக இருக்கக்கூடும் என்பதைக் காட்டுகிறது.
# எழுவாய்-பயனிலை-செயப்படுபொருள்

## எ.ப.செ மொழிகள்

அல்பேனியம், அரபு, அசிரியம், பெர்பர், பல்கேரியம், சீனம், ஆங்கிலம், எசுத்தோனியம், பிலிப்பினோ, பின்னியம், பிரெஞ்சு, குர்டியம், லுகண்டா, கிரேக்கம், அவுசா, நவீன எபிரேய, இத்தாலியம், ஜாவனியம், காசுமீரி, கெமர், லத்வியம், மசிடோனியம், போலியம், கசுபியம், போர்த்துக்கேயம், குயிச், உரோமானியம், ரொட்டுமன், உருசியம், செர்போ குரோசியம், எசுப்பானியம், சுவாகிலி, தாய், வியட்நாமியம், யொருபா, சூலு போன்றவை எ.ப.செ மொழிகள் எனக்கொள்ளப்படும் மொழிகளுள் அடங்குகின்றன.
# மடற்பனையின் இயல்பு

**மடற்பனையின் இயல்பு** என்பது கூரிய கருக்கு மடல்களையுடைய பனை மரத்தின் இயல்பு ஓர் நல்லாசிரியனுக்கு இருக்கக்கூடாது என்ற கருத்தைக் கூறும் நன்னூல் வரியாகும்.  
கூர்மையான கருக்கு மடல்களுடைய பனைமரமானது தானே தன்னிடம் உள்ள பழங்களையும் காய்களையும் உதிர்த்தால்தான் நாம் அதைப்பெற்றுக் கொள்ளமுடியும். மாறாக அவற்றை மரத்தில் ஏறி பறித்துக்கொள்ளல் என்பது இயலாத செயலாகும். அதுபோல மாணவர்கள் நாடிச் சென்று, நெருங்கிப் பழகி, உரையாடி, நூற்பொருளை அறிய இடம் கொடாமல். தம்மிடம் உள்ள கல்விச்செல்வத்தைத் தானேதான் கொடுக்க வேண்டும் என்று நினைப்பவர்கள் நல்லாசிரியர் ஆகார் என நன்னூல் விளக்கிக் கூறுகிறது.
# வீட்டுல ராமன் வெளியில கிருஷ்ணன்

**வீட்டுல ராமன் வெளியில கிருஷ்ணன்** (*Veetula Raman Veliyila Krishnan*) என்பது 1983 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். பஞ்சு அருணாசலம் தயாரித்த இத்திரைப்படத்தை மணிவண்ணன் இயக்கியிருந்தார். இப்படத்தில் சிவகுமார், ராதிகா, சுகாசினி மற்றும் எம். ஆர். கிருஷ்ண மூர்த்தி ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு இளையராஜா இசையமைத்திருந்தார்.
# வீட்டுல ராமன் வெளியில கிருஷ்ணன்

## நடிகர்கள்

- சிவகுமார்
- ராதிகா
- சுகாசினி
- எம். ஆர். கிருஷ்ண மூர்த்தி
- சி. எஸ். ராவ் - சிறப்புத் தோற்றம்
- கல்லாப்பெட்டி சிங்காரம்
- லூஸ் மோகன்
- ஜெயங்கொண்டான்
- சிவராமன்
- இந்திரா
- எஸ். என். பார்வதி
- சரோஜா
- மாயா
- அண்ணபூரணி
- ராஜபிரியா
- கே. ஆர். கிருஷ்ணன்
# வீட்டுல ராமன் வெளியில கிருஷ்ணன்

## பாடல்கள்

இப்படத்திற்கு இசையமைத்தவர் இசைஞானி இளையராஜா ஆவார்.
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:நொ)** |
| --- | --- | --- | --- | --- |
| 1 | ஆத்துப் பக்கம் | எஸ். பி. பாலசுப்பிரமணியம், எஸ். பி. சைலஜா | 04.28 |  |
| 2 | மனமும் குணமும் | எஸ். பி. பாலசுப்பிரமணியம் | 04.33 |  |
| 3 | வீட்டுல ராமன் | மலேசியா வாசுதேவன் | 03.58 |  |
| 4 | என்னம்மா கோபம் | எஸ். பி. பாலசுப்பிரமணியம் | 04.15 | } |
# சௌத் இந்தியன் வங்கி

**சௌத் இந்தியன் வங்கி** (*South Indian Bank*, BSE: 532218, NSE: SOUTHBANK) இந்தியாவில் செயற்பட்டுவரும் தனியார்த் துறையைச் சார்ந்த வைப்பகம் ஆகும். இது இந்தியாவின் கேரள மாநிலத்தின் திரிச்சூரைத் தலைமையிடமாகக் கொண்டு செயற்பட்டு வருகிறது. சௌத் இந்தியன் வங்கி தனது 828 கிளைகள், 4 சேவை மையங்கள், 27 விரிவாக்க மையங்கள், 20 மண்டல அலுவலகங்களுடன் இந்தியாவின் 26 மாநிலங்களிலும், 3 ஒன்றியப் பகுதிகளிலும் செயற்பட்டு வருகிறது. இவ்வைப்பகத்திற்கு இந்தியா முழுவதும் 1244 தானியங்கிப் பணவழங்கிகளும், 3 தானியங்கிப் பணம் செலுத்தும் பொறிகளும் செயற்படுகின்றன.
# பெடரல் வங்கி

**பெடரல் வங்கி வரையறுக்கப்பட்டது** (Federal Bank) கேரளாவின் கொச்சியைத் தலைமையிடமாகக் கொண்டு இந்தியா முழுவதும் இயங்கி வரும் தனியார்த் துறையைச் சார்ந்த மிகப்பெரிய வணிக வைப்பகம் ஆகும். மூலதன அளவின் அடிப்படையில் இது இந்தியாவின் நான்காவது பெரிய வைப்பகமாக உள்ளது. 2014 அக்டோபர் 29 நிலவரப்படி பெடரல் வங்கிக்கு 24 மாநிலங்களில் 1216 கிளைகளும் நாடு முழுவதும் 1449 தானியங்கிப் பணவழங்கிகளும் செயற்படுகின்றன. இதன், மார்ச் 2014 நாளைய இருப்புநிலை 1.03 திரில்லியன் உரூபாய் ஆகவும் நிகர இலாபம் 839 கோடி உரூபாயாகவும் இருந்தது.  
, கொச்சியில் உள்ள பெடரல் வங்கியின் தலைமையகம்|]]
# செயப்படுபொருள்-எழுவாய்-பயனிலை

மொழியியல் உருவியத்தில், **செயப்படுபொருள்-எழுவாய்-பயனிலை** என்பது ஒரு வகை சொற்றொடர் அமைப்பைக் குறிக்கும். இந்த சொற்றொடர் அமைப்பில் செயப்படுபொருள் முதலாவதாகவும், எழுவாய் இரண்டாவதாகவும் பயனிலை மூன்றாவதாகவும் அமையும். *வீட்டுக்குக் கண்ணன் போகிறான்* என்ற வடிவம் இந்த வகையைச் சார்ந்தது.
# செயப்படுபொருள்-எழுவாய்-பயனிலை

## செ.எ.ப மொழிகள்

அழுத்தம் கொடுப்பது போன்ற சிறப்புத் தேவைகளுக்கே அல்லாமல் இவ்வாறான ஒழுங்கைப் பொது ஒழுங்காகப் பயன்படுத்தும் மொழிகள் மிகக் குறைவு. செ.எ.ப ஒழுங்கில் அமைந்த சொற்றொடர்களைக் கொண்ட மொழிகளுள் பெரும்பாலானவை அமேசான் வடிநிலப் பகுதியைச் சேர்ந்தவை.
சாவந்தே, ஜமாதி, அபுரினா, கயாபி, நடேப் போன்றவை அமேசான் வடிநிலப் பகுதியில் பேசப்படும் செ.எ.ப வகை மொழிகளுக்கு எடுத்துக்காட்டுகள்.
# திட்டுச் சொட்டை

**திட்டுச் சொட்டை** அல்லது **குறிப்பிட்ட இடத்திலான வழுக்கை** (*Alopecia areata* அல்லது *spot baldness*) என்பது தலையில் உரோமங்களுக்கு இடையே ஒரு குறிப்பிட்ட இடத்தில் ஏற்படும் வழுக்கை ஆகும். இது ஒருவகையான நோய் எதிர்ப்பு சக்திக் குறைப்பாட்டால் ஏற்படுகிறது. இதன் விளைவாக அனைத்து பாகங்களிலும் அல்லது சில குறிப்பிட்ட இடங்களில் மட்டும் வழுக்கை ஏற்படும். இது பெரும்பாலும் தலையின் அதிகபட்ச உயரமான உச்சந்தலையில் ஏற்படும். இதன் ஆக்கிரமிப்பு வலுக்கும் வேளையில் தன்னிலையினை மறப்பதால், தனது திசுக்களையே இவை அழிக்கும்.  
இதனால் தலையின் ஒரு சில குறிப்பிட்ட பகுதிகளில் மட்டும் உரோமங்களற்று (வழுக்கையாக) காட்சியளிக்கும். முக்கியமாக இதன் முதன்மை நிலைகளில் இதுபோன்று ஏற்படும். ஒன்று முதல் இரண்டு சதவீதத்திலான அளவில் இவை உடலின் மற்ற இடங்களில் பரவும். இது மனிதனுக்கு மட்டுமல்லாமல் பிற உயிரினங்களுக்கும் ஏற்படும் வாய்ப்புகள் உள்ளது.
# திட்டுச் சொட்டை

## வகைகள்

இது போன்ற வழுக்கைக்கான வகைகள் பல வகைகள் உள்ளன. ஒவ்வொன்றும் ஒவ்வொரு விதமான வகையில் முடிகளை இழக்கச் செய்யும்.  
1. அலோபேசியா அரேடா (தலையில் ஏற்படும் வழுக்கை)  
தலையின் முடிகளுக்குக் கீழேயுள்ள தோல் வகையில் ஏற்படும் வழுக்கை அலோபேசியா அரேடா எனப்படும்.  
2. அலோபேசியா டோடெய்ல்ஸ் (தலையின் முடியினை இழத்தல்)  
தலையின் முடிகளுக்குக் கீழேயுள்ள தோல் வகையில் ஏற்படும் இவ்வகை வழுக்கையினால், தலையிலுள்ள மொத்த முடிகளையும் இழக்க நேரிடும்.  
3. அலோபேசியா யுனிவெர்சல் (உடலின் அனைத்துப் பகுதிகளிலும் முடிகளை இழத்தல்)  
அலோபேசியா என்பது தொற்றும் வகையிலான நோய் அல்ல. அலோபேசியாவின் வகையான முழுமையான முடி இழப்பு மிகவும் அரிதான ஒன்று. 5 சதவீதம் மட்டுமான, மிகவும் குறைந்த அளவிலே மக்கள் இதுபோன்ற முழு அளவிலான முடி இழப்பினால் பாதிக்கப்பட்டுள்ளனர். சிலவேளைகளில் முடிகள் மீண்டும் வளர்வது இயலாமல் போகலாம் அல்லது அவ்வாறு முடிகள் வளர்வதற்கான கால அவகாசம் அதிகரிக்கலாம்.
# திட்டுச் சொட்டை

## அடையாளங்கள் மற்றும் அறிகுறிகள்

இதன் முதல் அறிகுறி யாதெனில் குறிப்பிட்ட இடத்தில் மட்டும் வழுக்கை தோன்றுதல் ஆகும். இப்படி ஏற்பட்ட தலையின் பகுதிக்கு கீழ் அமைந்துள்ள தோலின் பகுதி சாதாரணமானதாகவே அமைந்திருக்கும். எவ்வித பாதிப்புகளோ, வெடிப்புகளோ ஏற்பட்டிருக்காது. இந்த குறிப்பிட்ட இடத்தில் ஏற்படும் வழுக்கை பலவிதமான வடிவங்களைக் கொண்டிருக்கலாம். ஆனால், பெரும்பாலான நேரங்களில் வட்ட வடிவம் அல்லது நீள் வட்ட வடிவில் இவை தோன்றும். இத்தகைய பிரச்சினைகள் பெரும்பாலும் தலைமுடி மற்றும் தாடி அமையும் பகுதிகளில் அமையும், இருப்பினும் உடலில் முடிகள் உள்ள அனைத்து இடங்களிலும் இவை வருவதற்கான வாய்ப்புகள் உள்ளன. ஏனெனில் உரோமங்களைத் தாங்கி நிற்கும் உடலின் ஒவ்வொரு பகுதியிலும் இவ்வாறு ஏற்படும் வாய்ப்பு அமைந்துள்ளது. உடலின் வெவ்வேறு பகுதியில் இதுபோன்று ஏற்படும்போதிலும், அவை மீண்டும் வளருகின்றன. இந்நோய் குறிப்பிட்ட கால இடைவெளிவிட்டு மீண்டும் வரலாம் அல்லது நிரந்தரமாக குணமடையலாம்.  
இவ்வாறு ஏற்பட்ட இடங்கள் வலியுடனோ அல்லது சிறியளவிலான வலியுடனோ இருக்கலாம். இவை மருத்துவ சிகிச்சை முறைகள் அல்லது பிற முறையான மருத்துவ முறைகளைக் கொண்டு கையாளப்படக் கூடியவை.
# திட்டுச் சொட்டை

## தோல் பாதுகாப்பிற்கான சில குறிப்புகள்

- குளிர்காலத்தில் வெப்பக் குளியல் எடுப்பதை தவிர்க்கலாம். அதிகப்படியான சூடான தண்ணீரினை உபயோகிக்கும்போது, உடலிலுள்ள ஈரப்பதம் வெகுவாக வெளியேறுகிறது. இந்த ஈரப்பதம் மனிதனின் தோலில் அமைந்து உடலுக்கும் ஈரப்பதம் வழங்கி வெளிப்புறத்தில் இருந்து உடலை பாதுகாக்கவல்லது. இவ்வாறு நடக்கும்போது உடலின் தோல் பகுதியில் வெடிப்புகள் மற்றும் உலர்ந்த தன்மை உணரப்படும். இதற்கு மாற்று வழியாக சிறிது சூடான நீரின் மூலம், குறுகிய நேரக் குளியலை எடுத்துக்கொள்ளலாம்.
- மூக்கில் சில உரோமங்களின் அடிப்பாகம் சாதாரண வழிமுறைகளைக் கையாள்வதன் மூலம் அந்த இடத்தினைவிட்டு நீங்குவதில்லை. அதை எவ்வாறு சுத்தம் செய்தாலும் அதன் நிலையினை மாற்றிவிடாமல் வலுவான பிணைப்பாக அமைந்து, கரும்புள்ளிகள் போன்று காட்சியளிக்கும். இவற்றினை முற்றிலும் நீக்க வேண்டுமெனில், ND YAG 1064&nbsp;nm என்ற நவீன லேசர் சிகிச்சையினைப் பயன்படுத்தலாம்.
- சிலவேளைகளில், வயது முதிர்வினைத் தடுக்கும் பொருட்களைப் பயன்படுத்துவது அல்லது தோலில் உள்ள புண்கள் அல்லது சில வித்தியாசமான அமைப்புகள் சரியாகும் முன்பே பல பொருட்களை அதன் மீது பயன்படுத்திப் பார்ப்பது போன்ற செயல்பாடுகள் உடலின் தோலினை மேலும் எரிச்சல் அடையச்செய்வதுடன் மட்டுமல்லாமல், சிவப்பாகவும், செதில்கள் போன்ற அமைப்பு கொண்டதாகவும் மாற்றக்கூடும். அத்துடன் நுண்ணிய வீக்கங்கள் மற்றும் உலர்ந்த தோல்பகுதியின் காரணமாக பல கோடுகள் கொண்ட அமைப்பு போன்று அவை காட்சியளிக்கும். அதுபோன்ற சமயங்களில் தோலினை சரிசெய்ய அடுத்தடுத்த பொருட்களை பயன்படுத்துவதைத் தவிர்த்துவிட்டு, சிறிது கால இடைவெளி கொடுக்கலாம். இந்தக் கால இடைவெளியில் எத்தகைய அவசியமற்ற பொருட்களையும் பயன்படுத்தாது இருக்க வேண்டும். அதன்பின்பு பாதிக்கப்பட்ட தோல் தானாகவே அழிந்து புதியதாக உருவாகும், அதற்கான கால அவகாசத்தினைக் கொடுத்தால் மட்டும் போதுமானது.
- கை கிரீம்கள் வழக்கமான லோஷன் பயன்பாடுகளைவிட சிறிது அதிக தடிமன் கொண்டவை. அத்துடன் அவை கைகளை மிருதுவானதாக மாற்ற அதிகப்படியான சத்துக்கள் தேவை. எனவே அத்தகைய கிரீம்களை கைகளை கழுவிய உடனோ அல்லது படுக்கைக்குச் செல்லும் முன்னரோ பயன்படுத்துதல் நல்லது.
# செயப்படுபொருள்-பயனிலை-எழுவாய்

மொழியியல் உருவியத்தில், **செயப்படுபொருள்-பயனிலை-எழுவாய்** என்பது ஒரு வகை சொற்றொடர் அமைப்பைக் குறிக்கும். இந்த சொற்றொடர் அமைப்பில் செயப்படுபொருள் முதலாகவும், பயனிலை இரண்டாவதாகவும் எழுவாய் மூன்றாவதாகவும் அமையும். *வீட்டுக்கு போகிறான் கண்ணன்* என்ற வடிவம் இந்த வகையைச் சார்ந்தது.
# செயப்படுபொருள்-பயனிலை-எழுவாய்

## செ.ப.எ மொழிகள்

குவாரிஜியோ, ஹிக்ஸ்கார்யானா, உராரினா, ஓரளவுக்கு தப்பிராப்பே ஆகிய மொழிகள் செ.ப. எ சொற்றொடர் ஒழுங்கமைப்புக்கொண்ட மொழிகள்.  
முதன்மை சொற்றொடர் அமைப்பாக இல்லாவிட்டாலும், செயப்படுபொருளுக்கு அழுத்தம் கொடுக்கும் தேவைக்காக வேறு சில மொழிகளிலும் செ.ப.எ ஒழுங்கு பயன்படுவது உண்டு. குறிப்பாக வேற்றுமை உருபுகளைக் கொண்ட மொழிகளில் இதற்கான வாய்ப்புக்கள் உண்டு. அரபி, உரோமானியம், குரோசியம், பாஸ்க்கு, எசுப்பெரான்டோ, அங்கேரியம், பின்னிசு, உருசியம் ஆகிய மொழிகளிலும், ஓரளவுக்கு செருமன், டச்சு ஆகிய மொழிகளிலும் இந்த அமைப்புடன் கூடிய சொற்றொடர்களைக் காணலாம்.
# தேத்தாகுடி

தமிழகத்தில் நாகப்பட்டின மாவட்டத்தில் வேதாரண்ய வட்டத்தில் அமைந்துள்ள கிராமம் **தேத்தாகுடி** (*Thethakudi*). இதன் பழமையான பெயர் தேவதாகுடி என்பது ஆகும்.  
வேதாரண்ய வட்டத்தில் தேத்தாகுடி பெரிய ஊர். நிர்வாகத்திற்காக இவ்வூர் தேத்தாகுடி வடக்கு, தேத்தாகுடி தெற்கு என இரண்டு ஊர்களாகப் பிரிக்கப்பட்டுள்ளது.  
இவ்வூரைச் சுற்றி, செம்போடை, கத்திரிபுலம், குரவப்புலம், நெய்விளக்கு, தோப்புதுறை, பெரியகுத்தகை, புட்பவனம் போன்ற ஊர்கள் அருகில் அமைந்துள்ளன.
# தேத்தாகுடி

## மக்கள் வகைப்பாடு

இவ்விரண்டு ஊர்களிலும் 2011ஆம் ஆண்டு மக்கள் தொகைக் கணக்கின்படி ஆண்கள் 5790 பேரும் பெண்கள் 5787 பேரும் மொத்தம் 11587 பேர் வசிக்கின்றனர். இம்மக்களில் பெரும்பான்மையானோர் நாட்கூலி வேலைக்கே செல்கின்றனர்.
# தேத்தாகுடி

## நீர்வளமும் தொழிலும்

உவர்மணலின் காரணமாக இப்பகுதியில் கூடுதலாகத் தென்னை, சவுக்கு, முந்திரி, மா,வேர்கடலை போன்ற பணப்பயிர்களே அதிகளவில் பயிரிடப்படுகின்றன.  
இக்கிராமத்தின் கிழக்குப்பகுதில் உப்பனாறு செல்கின்றது. இது பெரியகுத்தகை என்ற ஊரில் வங்காள விரிகுடா கடலில் கலக்கின்றது. இந்த ஆற்றின் ஓரத்தில் அமைந்துள்ள இறால் பண்ணையில் இறால்கள் வளர்க்கப்பட்டு வெளிமாநிலங்கள் மற்றும் வெளிநாடுகளுக்கு ஏற்றுமதி செய்யப்படுகின்றது.
# தேத்தாகுடி

## கோயில்கள்

குளுந்தாளம்மன், முனிஸ்வரர் ஆலயங்கள் இவ்வூரில் அமைந்துள்ளன. கோயில் திருவிழா மற்றும் தேரோட்டம் ஒவ்வொரு ஆண்டும் ஆவணி மாதம் நடைபெறும். மேலும் இவ்வூரில் அழகியநாதர், பிச்சைகொடை அய்யனார், திரௌபதியம்மன், மாரியம்மன், தருமலிங்க சித்தர் சுவாமி, காமட்சியம்மன் போன்ற கோவில் அமைந்துள்ளன.
# தேத்தாகுடி

## பள்ளிகள்

இவ்வூரில் ஒரு மேனிலைப் பள்ளியும், இரண்டு நடுநிலைப் பள்ளிகளும் அமைந்துள்ளன. தொடக்கப் பள்ளிகளும் அமைந்துள்ளன.
மேலும் இரண்டு தனியார் மெட்ரிக் பள்ளிகளும் அமைந்துள்ளன.
# தேத்தாகுடி

## வங்கிகள்

இவ்வூரில் இரண்டு அரசு வேளாண்மை கூட்டுறவு வங்கி மற்றும் கனரா வங்கியும் அமைந்துள்ளன.
# தேத்தாகுடி

## போக்குவரத்து

இவ்வூரில் இருந்து நாகப்பட்டினம், வேளாங்கண்ணி, திருவாரூர், தலைஞாயிறு, திருத்துறைப்பூண்டி போன்ற ஊர்களுக்குச் செல்ல அதிகளவில் பேருந்துகள் உள்ளன.
இவ்வூரில் இருந்து 25கி.மி தூரத்தில் அமைந்து வேளாங்கண்ணியில் இருந்து தென்னிந்தியாவின் அநேக பகுதிகளுக்கும் பேருந்து மற்றும் தொடர்வண்டி வசதிகள் உள்ளன.
# வார்ப்புரு:Language word order frequency

<div>
| எ.செ.ப | "அனுமன் சீதையை கண்டான்." | பஷ்தூ, இலத்தீன், சப்பானியம், ஆப்பிரிக்கானாசு |  |
| --- | --- | --- | --- |
| எ.ப.செ | "அனுமன் கண்டான் சீதையை." | ஆங்கிலம், அவுசா, மாண்டரின், உருசியம் |  |
| ப.எ.செ | "கண்டான் அனுமன் சீதையை." | விவிலிய எபிரேயம், ஐரியம், பிலிப்பினோ, துவாரெக் |  |
| ப.செ.எ | "கண்டான் சீதையை அனுமன்." | மலகாசி, பவுரே |  |
| செ.ப.எ | "சீதையை கண்டான் அனுமன்." | அப்பாலை?, இக்சுக்காரியானா? |  |
| செ.எ.ப | "சீதையை அனுமன் கண்டான்." | வராவோ | } |
உலக மொழிகளிலுள்ள சொல் ஒழுங்கின் அலையெண் பரம்பல்
1980ல் ரஸ்செல் எஸ். தொம்லின் என்பவரால் அளவிடப்பட்டது.
</div>
<noinclude>
# அலாஸ்கா ஏர்லைன்ஸ்

**அலாஸ்கா ஏர்லைன்ஸ்** (*Alaska Airlines*) அமெரிக்காவின் பெரிய விமானச் சேவை நிறுவனங்களில் ஏழாவது இடத்தினைப் பெற்றுள்ளது. இது வாஷிங்கடனில் உள்ள சியாட்டிலை அடிப்படையாகக் கொண்டு செயல்படுகிறது. 1932 ஆம் ஆண்டு, மெக்கீ ஏர்வேஸ் அலாஸ்கா ஏர்லைன்ஸ் நிறுவப்பட்டது. நிறுவப்பட்டபோது அங்கோரேஜ் அலாஸ்காவில் இருந்து விமானங்களை செயல்படுத்தியது. இன்று அலாஸ்கா சுமார் நூறு இலக்குகளுக்கு மேற்பட்ட இலக்குகளைக் கொண்டு செயல்படுகிறது.  
அலாஸ்கா ஏர்லைன்ஸ் மூன்று முக்கிய கூட்டணி விமானச் சேவைகளின் பகுதியாக இல்லை. ஆனால் பல நிறுவனங்களுடன் கோட்ஷேர் ஒப்பந்தங்களைக் கொண்டுள்ளது. அவற்றுள் அமெரிக்கன் ஏர்லைன்ஸ், பிரித்தானிய ஏர்வேஸ் மற்றும் எல்ஏஎன் ஏர்லைன்ஸ் போன்றவை ஒன்வேர்ல்ட் கூட்டணியின் பகுதியாகும், டெல்டா ஏர்லைன்ஸ், ஏர் பிரான்ஸ் மற்றும் கொரியன் ஏர் போன்றவை ஸ்கை டீம் கூட்டணியின் பகுதியாகும். 2011 ஆம் ஆண்டு முதல், அலாஸ்கா ஏர் குழு, டோவ் ஜோன்ஸ் டிராண்போர்டேஷன் ஆவேரேஜ் குழுவில் உறுப்பினராக இருந்தது, பின்னர் ஏஎம்ஆர் கார்ப்பரேஷன் அதனை இடமாற்றம் செய்தது. வாஷிங்கடனின் சீ டாக் பகுதியினை தலைமையகமாகக் கொண்டு அலாஸ்கா ஏர்லைன்ஸ் செயல்படுகிறது.  
இதன் விமானக் குழுவில் 139 விமானங்கள் உள்ளது. இது அலாஸ்கா ஏர் குழுவினை பெற்றோர் குழுவாகக் கொண்டுள்ளது. இதில் சுமார் 10239 பணியாளர்கள் வேலை செய்கின்றனர். இது சியாட்டில், லாஸ் ஏஞ்சல்ஸ், போர்ட்லாண்ட் மற்றும் அங்கோரேஜ் ஆகிய பகுதிகளை மையமாகக் கொண்டு செயல்படுகிறது.
# அலாஸ்கா ஏர்லைன்ஸ்

## கோட்ஷேர் ஒப்பந்தங்கள்

அலாஸ்கா ஏர்லைன்ஸ் உலகளாவிலான விமானச் சேவைக் கூட்டணியில் எவ்விதப் பங்கும் வகிக்கவில்லை. இருப்பினும் கோட்ஷேர் ஒப்பந்தங்களைப் பல நிறுவனங்களுடன் பகிர்ந்துள்ளது. இந்த நிறுவனங்களில் பல நிறுவனங்கள் உலகளாவிலான கூட்டணியில் உள்ளவையாகும். அலாஸ்கா ஏர்லைன்ஸ் நிறுவனம் பின்வரும் நிறுவனங்களுடன் கோட்ஷேர் ஒப்பந்தங்களைக் கொண்டுள்ளது.  
- ஏரோமெக்சிகோ
- ஏர் பிரான்ஸ்
- அமெரிக்கன் ஏர்லைன்ஸ்
- கதே பசுபிக்
- காண்டோர் பிலெக்ரெயின்ஸ்ட்
- டெல்டா ஏர் லைன்ஸ்
- எமிரேட்ஸ்
- பிஜி ஏர்வேஸ்
- கேஎல்எம்
- கொரியன் ஏர்
- பென்ஏர்
- குவாண்டாஸ்
- ரவ்ன் அலாஸ்கா
-
2008 ஆம் ஆண்டு முதல் அலாஸ்கா ஏர்லைன்ஸ் விமானங்கள் மற்றும் ஹரிசான் ஏர் விமானங்கள் ஒன்வேர்ல்ட் குழுமத்தின் ஒரு பகுதியாக அங்கம் வகித்து வருகிறது.
# அலாஸ்கா ஏர்லைன்ஸ்

## தற்போதைய விமான குழு

ஜூன் 2015 இன் படி அலாஸ்கா ஏர்லைன்ஸ் பின்வரும் விமானக் குழுவினைக் கொண்டுள்ளது.  
| முதல்
வகுப்பு | பொருளாதாரம் | மொத்தம் |  |  |  |
| --- | --- | --- | --- | --- | --- |
| போயிங்க்
737-400 | 21 | — | 12 | 132 | 144 |
| போயிங்க்
737-400சி | 5 | — | — | 72 | 72 |
| போயிங்க்
737-400எஃப் | 1 | — | சரக்கு
விமானம் |  |  |
| போயிங்க்
737-700 | 14 | — | 12 | 112 | 124 |
| போயிங்க்
737-700எஃப் | — | 3 | சரக்கு
விமானம் |  |  |
| போயிங்க்
737-800 | 61 | — | 16 | 147 | 163 |
| போயிங்க்
737
மேக்ஸ்
8 | — | 20 | அறிவிக்கப்பட
உள்ளது |  |  |
| போயிங்க்
737-900 | 12 | — | 16 | 165 | 181 |
| போயிங்க்
737-900
ஈஆர் | 25 | 40 | 16 | 165 | 181 |
| போயிங்க்
737
மேக்ஸ்
9 | — | 17 | அறிவிக்கப்பட
உள்ளது |  |  |
| மொத்தம் | 139 | 77 | } |  |  |
# அலாஸ்கா ஏர்லைன்ஸ்

## விமானக் குழு வரலாறு

| விமானம் | மொத்தம் |  |
| --- | --- | --- |
| செஸ்னா
180 | 4 |  |
| கர்டிஸ்
சி – 46 | 3 |  |
| டௌக்ளஸ்
டிசி-4 | 2 |  |
| டௌக்ளஸ்
டிசி-6ஏ | 3 |  |
| நூர்டுய்ன்
நோர்ஸ்மான் | 6 |  |
| ப்பைபர்
அபாச்சி | 1 |  |
| மொத்தம் | 19 |  |
| அலாஸ்கா
ஏர்லைன்ஸ் விமானக் குழு,
மார்ச்
1970 |  |  |
| போயிங்க்
727-100சி | 4 |  |
| செஸ்னா
185 | 1 |  |
| ஒருங்கிணைந்த
பி ப்பி ஒய் கடலினா | 4 |  |
| கன்வாயர்
சிவி – 240 | 3 |  |
| கன்வாயர்
சிவி – 240 | 1 |  |
| க்ரம்மன்
கூஸ் | 14 |  |
| லாக்ஹீட்
எல் – 100
ஹெர்குலெஸ் | 3 |  |
| மொத்தம் | 30 |  |
| அலாஸ்கா
ஏர்லைன்ஸ் விமானக் குழு,
மார்ச்
1980 |  |  |
| - | போயிங்க்
727–100 | 4 |
| போயிங்க்
727-100சி | 3 |  |
| போயிங்க்
727–200 | 4 |  |
| மொத்தம் | 11 | } |  
| விமானம் | மொத்தம் | ஆர்டர் |  |
| --- | --- | --- | --- |
| போயிங்க்
727–100 | 4 | — |  |
| போயிங்க்
727–200 | 26 | — |  |
| போயிங்க்
737-200C | 7 | — |  |
| மெக்டொனல்
டௌக்ளஸ்
எம்டி
-
82 | 8 | — |  |
| மெக்டொனல்
டௌக்ளஸ்
எம்டி-83 | 12 | — |  |
| மொத்தம் | 57 | 0 |  |
| அலாஸ்கா
ஏர்லைன்ஸ் விமானக் குழு,
மார்ச்
2000 |  |  |  |
| போயிங்க்
737-200
சி | 4 | — |  |
| போயிங்க்
737-200
க்யூசி | 4 | — |  |
| போயிங்க்
737–400 | 40 | — |  |
| போயிங்க்
737–700 | 6 | 13 |  |
| போயிங்க்
737–900 | — | 10 |  |
| மெக்டொனல்
டௌக்ளஸ்
எம்டி -
82 | 5 | — |  |
| மெக்டொனல்
டௌக்ளஸ்
எம்டி
-
83 | 29 | — |  |
| மொத்தம் | 88 | 23 | } |
# அலாஸ்கா ஏர்லைன்ஸ்

## உயர்தர வழித்தடங்கள்

போர்ட்லாண்ட் – சியாட்டில், சியாட்டில் – போர்ட்லாண்ட், டல்லஸ் ஃபோர்ட்வொர்த் – லாஸ் ஏஞ்சல்ஸ் மற்றும் ஸ்போகேன் – சியாட்டில் போன்ற வழித்தடங்களை உயர்தர வழித்தடங்களாக அலாஸ்கா ஏர்லைன்ஸ் கொண்டுள்ளது. இந்த வழித்தடங்களுக்கு முறையே வாரத்திற்கு 178, 176, 105 மற்றும் 89 விமானங்களை அலாஸ்கா ஏர்லைன்ஸ் இயக்குகிறது. குறிப்பிட்ட காரணங்களுக்கு இயக்கப்படும் விமானங்களை புரேடோ வல்லார்டா – போர்ட்லாண்ட் மற்றும் லாஸ் ஏஞ்சல்ஸ் – இஃக்ஸ்டாபா ஸிஹுவாடானேஜோ ஆகிய வழித்தடங்களுக்கு விமானங்களை அலாஸ்கா ஏர்லைன்ஸ் செயல்படுத்துகிறது.
# கலாபவன்

**கலாபவன்** (மலையாளம் : കലാഭവന്, "கலை வீடு" என்று பொருள்) அல்லது **கொச்சி கலாபவன்** என்பது நிகழ்த்துகலை கற்பிக்கும் ஒரு பயிற்சிப் பள்ளி ஆகும். இது கேரளத்தின் கொச்சியில் செயற்படுகிறது. கலாபவன் குறிப்பிடத்தக்க, அறியப்பட்ட பலகுரல் அல்லது விகடக் கலையின் கலைக்குழுவாகும். கேரள மாநிலத்தின் முதல் பலகுரல் கலைக்குழுவாக இக்குழு கருதப்படுகிறது. கேரள மாநிலத்தில் இக்குழு பிரபலமானது. கலாபவன் ஒரு நடிப்பு மையமாகவும் செயற்படுகிறது. இங்குப் பலகுரல் தொடங்கி கராத்தே, யோகா, பரதநாட்டியம், மோகினியாட்டம் எனப் பல கலைகள் கற்றுத் தரப்படுகின்றன. பல நடிகர்கள், இயக்குநர்கள் போன்றோரைக் கலாபவன் மலையாளத் திரையுலகுக்கு அளித்துள்ளது.  
இக்குழு செப்டம்பர் 3, 1969 அன்று நிறுவப்பட்டது, இதைத் தொடக்கியவர் பாதிரியார் ஏபல் என்பவராவார். கலாபவன் தொடக்கத்தில் கிறித்துவ மதப் பாடல்களை உருவாக்கும் பணியிலும், இசைக்குழுவாகவும் செயற்பட்டது. பின்னர் அவர்கள் திரைப்படப் பாடல்களுக்கான நிகழ்ச்சிகளுக்கு நகர்ந்தனர். நிகழ்ச்சிகளுக்கு இடையில் தனிப்பட்ட கலைஞர்களின் பலகுரல் நிகழ்ச்சிகளை நடத்தினர். பின்னர், பல்குரல் நிகழ்ச்சிக்காகத் தனியாக ஒரு குழு ஏற்பாடு செய்யப்பட்டது.  
கலாபவனில் தொழின்முறைப் பலகுரல் கலைஞர்கள் 6 பேர் கொண்ட குழு ஆரம்பிக்கப்பட்டது.  
2015இல் சவுதி அரேபியாவின் ஷார்ஜாவில் கலாபவன் மையம் தொடங்கப்பட்டது. (கலாபவன் ஷார்ஜா)
# கலாபவன்

## முன்னாள் மாணவர்கள்

- சித்திக் (இயக்குநர்)
- லால் (நடிகர், இயக்குநர்)
- சைனூதீன் (நடிகர்)
- அன்சார் கலாபவன
- கே. எசு. பிரசாத்
- அரிசிறீ அசோகன்
- ஜெயராம் (நடிகர்)
- கொச்சி ஹனீஃபா
- கலாபவன் ஏ. ஆர். ரகுமான்
- திலீப் (நடிகர்)
- என். எப். வர்கீஸ்
- கலாபவன் மணி
- கலாபவன் பிரஜாட்
- கலாபவன் நவாஸ்
- கலாபவன் ஷஜோன்
- நாராயணன் குட்டி
- திசினி கான்
- ஹக்கீம் ராவுத்தர்
- பிந்து பணிக்கர்
# அரிசுட்டார்க்கசு

சாமோசின் **அரிசுடார்க்கசு** (*Aristarchus of Samos*, ; கிரேக்கம்: Ἀρίσταρχος, **அரிஸ்டார்க்கஸ்**, கிமு 310 – கிமு 230) ஒரு பண்டைக் கிரேக்க வானியலாளரும் கணிதவியலாளரும் ஆவார். அன்றறியப்பட்ட அண்டத்தின் மையத்தில் சூரியனை முதன்முதலாக வைத்தவர் இவரே. மேலும் புவி சூரியனைச் சுற்றி வருகிறது என்றார் (காண்க சூரியக் குடும்பம்). இவர் குரோட்டன் நகரப் பிலோலௌசு என்பவரால் தாக்கம் உற்று அண்ட நடுவண் நெருப்பாகச் சூரியனை இனங்கண்டது மட்டுமன்றி, சூரியனைச் சுற்றி வரும் கோள்களின் தொலைவு சார்ந்த வரிசைமுறையைச் சரியாகத் தொடுத்தவரும் இவரே எனலாம். இவருக்கு முந்தியவரான அனாக்சகோரசைப் போலவே இவரும் விண்மீன்கள் சூரியனைப் போன்ற வான்பொருட்களே என ஐயப்பட்டார். அரிசுட்டாட்டில், தொலமி (இ.வ) ஆகிய இருவரின் புவிமையக் கோட்பாடுகளின் தாக்கத்தால் இவரது வானியல் எண்ணக்கருக்கள் தள்ளப்பட்டுவிட்டன.
# அரிசுட்டார்க்கசு

## சூரிய மையக் கருதுகோள்

இவரது மூலநூல் கிடைக்காவிட்டாலும் ஆர்க்கிமிடீசின் "மணற்காட்டி" (*Archimedis Syracusani Arenarius & Dimensio Circuli*) என்ற நூலில் புவிமையக் கருதுகோளுக்கு மாற்றாகச் சூரியமையக் கருதுகோளை அரிசுட்டார்க்கசு முன்வைக்கும் நூல்பற்றிப் பேசுகிறார். ஆர்க்கிமெடீசு எழுதுகிறார்:  
அவர் விண்மீன்களும் சூரியனைச் சுற்றும் புவியில் இருந்து நெடுந்தொலைவில் உள்ள சூரியன்களே என ஐயப்பட்டுள்ளார். அதனால் தான் காணமுடிந்த இடமாறு தோற்ற பெயர்ச்சி ஏதும், அதாவது விண்மீன்களின் இயக்கமேதும் புலப்படுவதில்லை என்கிறார். பண்டைக்காலத்தில் கருதப்பட்டதைவிட விண்மீன்கள் உண்மையிலேயே நெடுந்தொலைவில் உள்ளனவாகும். தொலைநோக்கியால் அன்றை வேறுவழிகளில் விண்மீன் இடமாறு தோற்றப்பிழையைக் காணமுடியாது தான். அவருடைய கணிப்பு சரிதான் என்றாலும் அந்நாளில் நிறுவ இயலாததாகும்.  
புவிமையப் படிமம் கோள்களின் இணைமாற்றத் தோற்றப்பிழையைப் பொறுத்தவரை தொடர்ந்து பொருத்தமாக இருந்திருக்கலாம் எனவே தான் விண்மீன்களின் இணைமாறு தோற்றப்பிழை நோக்கப்படவில்லை. நாம் அறிந்தபடி தாலமி பின்னாட்களில் புவிமையப் படிமத்தையே தேர்வு செய்தார். இடைக்கால முழுதும் இதுவே உண்மையாக இருந்தது.
இந்தச் சூரியமையக் கோட்பாடு வெற்றிகரமாக கோப்பர்னிக்கசால் மீட்டெடுக்கப்பட்ட்து. மேலும் இதைச் சார்ந்து கோள்களின் இயக்க விதிகளை யோகான்னசு கெப்லர் பெருந்துல்லியத்துடன் வருவித்தார். ஐசாக் நியூட்டன் ஈர்ப்பு விதிகளாலும் இயங்கியலாலும் கோள்களின் இயக்கத்தை கோட்பாட்டுமுறையில் விரிவாக விளக்கினார்.
# அரிசுட்டார்க்கசு

## சூரியத் தொலைவு (நிலா எதிரிணை)

இன்று கிடைக்கும் அரிசுடார்க்கசினதாகக் கருதப்படும் ஒரே நூலான, *சூரியன், நிலாவின் உருவளவுகளும் தொலைவுகளும்*,எனும் பணி புவிமைய உலகப்பார்வை யை அடிப்படையாக்க் கொண்டதே. இது சூரிய விட்டம் வெட்டும் கோணம் 2 பாகையைக் குறிப்பதாக வரலாற்றியலாக்க் கொள்ளப்படுகிறது. ஆனால் ஆர்க்கிமெடீசு தன் *மணற்கடிகை * என்ற நூலில் அரிசுடார்க்கசு 0.5 பாகை கோண மதிப்பைப் பெற்றிருந்ததாகக் கூறுகிறார். இம்மதிப்பு மிகச்சரியான இக்கால மதிப்பான 32 நெருக்கமாக அமைகிறது. இப்பிழை அளவின் அலகு குறித்து ஆர்க்கிமெடீசு நூலின் கிரேக்கச் சொல்லைப் புரிவதில் உள்ள சிக்கலால் ஏற்பட்டிருக்கலாம்.
அரிசுட்டார்க்கசு அரைப் பிறைக்கட்ட நிலாவுக்கும் (முதல் அல்லது கடைசி வார நிலா) சூரியனுக்கும் இடையில் உள்ள கோணம் 87° என்றார். அவர் இதைத் தாழ்வரம்பாகக் கூறியிருக்கலாம். இயல்பான மாந்தக் காட்சி வரம்பு விலக்கம் 1° என்றால் நிலா விளிம்பு/சூரிய விளிம்புகளின் மொத்தக் காட்சி விலக்கம் (3° துல்லியம்) ஆகும். அரிசுட்டார்க்கசு ஒளி, காட்சி பற்றியும்கூட ஆய்வு செய்ததாகக் கூறப்படுகிறது.  
அரிசுடார்க்கசுக்கு ஒருநூற்றாண்டுக்குப் பிறகு வாழ்ந்த ஃஎலனிய வானியலாளரான செல்யூசியாவைச் சேர்ந்த செலெயூக்கசு இவரது கதிர்மையகப் படிமத்துக்கான செயல்விளக்கத்தைத் தந்தார். ஆனால் அவ்விளக்கம் நமக்குக் கிடைக்கவில்லை. முதுவல் பிளினியும் செனிக்காவும் கோள்களின் பின்செல்லும் இயக்கம் ஒரு தோற்ற மயக்கமே என உறுதிப்படுத்தியது, அவர்களது காலம்வரை கதிர்மையக் கோட்பாடு ஏற்கப்பட்ட கோட்பாடாக நிலவியதைக் காட்டுகிறது.  
கதிர்மையக் கோட்பாடு அவரது காலத்தில் மறுக்கப்பட்டது என்பது பொதுவான கருத்தே. புளூட்டார்க் இயற்றிய *நிலா வட்டணையின் தோற்றமுகம் பற்றி * எனும் நூலின் ஒரு பகுதியை கில்லேசு மேனக் மொழிபெயர்த்ததால் ஏற்பட்டது எனலாம். அதில் அரிசுடார்க்கசின் ஒருசாலை அறிஞரும் சுதாயிக்குகளின் தலைவருமான கிளீந்தெசு ஒரு சூரிய வழிபாட்டாளர் என்றும் அவர் கதிர்மையக் கோட்பாட்டை எதிர்ப்பது அவரது பக்தியின்மையையே காட்டுகிறது என அரிசுடார்க்கசு நகைபடக் கூறியதாக உள்ளது. கலிலியோவுக்கும் ஜியார்டினோ புரூனோவுக்கும் தண்டணை வழங்கப்பட்ட்தும் கில்லேசு மேனக் செயபடுபொருளை (வினை செயற்படும் பொருளைச் சுட்டுவது) எழுவாயாக (தொடரனின்/வாக்கியத்தின் செய்வோனைச் சுட்டுவது) மாற்றி கதிர்மையக் கோட்பாட்டாளர் மேலேயே பக்தியின்மையைக் குற்றச்சாட்டை மாற்றித் திருப்பிவிட்டார். இதனால் உருவாகிய பொய்யுணர்வு கற்பித்த தனித்துவிடப்பட்ட, அரிசுடார்க்கசு ஆளுமை இன்றுவரையும் தொடர்கிறது.  
இந்தத் துல்லியம் குறைந்த 87° புவியளவுத் தரவைப் பயன்படுத்தி, ஆனால் சரியான வடிவவியல் முறையைக் கொண்டு சூரியன் நிலாவைப்போல 18 இலிருந்து 20 மடங்கு தொலைவு தள்ளியிருக்கும் எனக் கூறினார். (கோணத்தின் உண்மையான மதிப்பு 89° 50' ஆகும். நிலாவைப் போல சூரியன் 400 மடங்கு அப்பால் அமைகிறது.) கிபி 16ஆம் நூற்றாண்டு டைக்கோ பிராகி காலம் வரை இந்த 3° அளவுக்கும் சற்றே குறைவான, தவறான சூரிய இடமாறு தோற்றப் பிழையே அனைவராலும் பின்பற்றப்பட்டது. பார்க்கும்போது, சூரியனும் நிலாவும் கிட்டத்தட்ட சமத் தோற்றக் கோண அளவுகளில் வெட்டுவதால் சூரியன் விட்டம் நிலாவைப் போல அவற்றின் தொலைவுகளின் விகிதத்தில், அதாவது 18 இலிருந்து 20 மடங்காக, அமையும் என்றார்.